# Carl David Anderson

### Z Wikipédie

Carl David Anderson
americký fyzik
Narodenie | 3. september 1905 New York, USA
Úmrtie | 11. január 1991 San Marino, USA
Pozri aj Biografický portál

Carl David Anderson (* 3. september 1905, New York – † 11. január 1991) bol americký experimentálny fyzik, ktorý sa preslávil objavom pozitrónu pri štúdiu kozmického žiarenia. Za tento objav získal v roku 1936 Nobelovu cenu, ktorou zdieľal s Victorom Hessom, ktorý ju získal za objav kozmického žiarenia.

## [úprava] Životopis

Carl D. Anderson sa narodil v New Yorku švédskym prisťahovalcom. Študoval fyziku a techniku na Caltechu v Kalifornii v USA (titul B.S. získal v roku 1927; titul Ph.D. v roku 1930). Pod dohľadom Roberta A. Millikana začal študovať kozmické žiarenie pomocou fotografií z hmlovej komory. Počas tohto výskumu nečakane objavil novú časticu s hmotnosťou elektrónu, avšak s opačným elektrickým nábojom, ktorú nazval pozitrón (Andersonov návrh premenovať elektrón na „negatron“ sa neujal). Objav pozitrónu, publikovaný v roku 1932, potvrdil teoretickú predpoveď Paula Diraca o existencii antičastice k elektrónu.

Carl D. Anderson tiež ako prvý získal priamy dôkaz existencie pozitrónu tak, že vytvoril elektrón-pozitronové páry dopadom žiarenia gama na rôzne materiály.

V roce 1936, v ktorom získal Nobelovu cenu za objav pozitrónu, objavil so svojím študentom Sethom Neddermeyerom ďalšiu novú časticu. Táto častica pri prechode magnetickým poľom stáčala pod väčším uhlom ako elektróny, ale menším ako protóny. Anderson a Neddermeyer predpokladali, že nová častica má rovnakú veľkosť náboja ako elektrón a hmotnosť medzi elektrónom a protónom (zhruba 207krát väčší ako elektrón). Preto sa domnieval, že ide o mezón (vtedy nazývaný „mezotrón“ či „mú mezón“), ktorý mal byť podľa Yukawovej teórie z roku 1935 časticu sprostredkujúcu silnú interakciu mezi protónom a neutrónom. Neskôr sa ukázalo, že táto častica neinteraguje silne a patrí teda medzi leptóny. Dnes ju nazývame mión.

Carl D. Anderson pracoval väčšinu svojho života na Caltechu. Počas druhej svetovej vojny riadil výskum raketovej techniky. Zomrel v roku 1991 a je pochovaný vo Forest Lawne, Hollywood Hills Cemetery v Los Angeles.

## [úprava] Pôvodné práce

- C.D. Anderson, „The Positive Electron“, Phys. Rev. 43, 491 (1933)

## [úprava] Externé odkazy

- Carl David Anderson

| Tento biografický článok je príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../c/a/r/Carl_David_Anderson_9bc4.html"

Kategórie: Biografické výhonky | Narodenia v 1905 | Úmrtia v 1991 | Fyzici USA | Nositelia Nobelovej ceny za fyziku

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Català
- Česky
- Deutsch
- English
- Español
- Suomi
- Français
- Galego
- עברית
- Magyar
- Bahasa Indonesia
- 日本語
- Nederlands
- Norsk (bokmål)
- Polski
- Português
- Русский
- Slovenščina
- Српски / Srpski
- Svenska